open-index/open-wikipedia-markdown huggingface dataset:
Svæðisskipulag

**Svæðisskipulag** er skipulagsáætlun tveggja eða fleiri sveitarfélaga þar sem sett er fram sameiginleg stefna þeirra um byggðaþróun og þá þætti landnotkunar sem þörf er talin á að samræma vegna sameiginlegra hagsmuna hlutaðeigandi sveitarfélaga. Staðbundnar ákvarðanir um landnotkun skulu eingöngu teknar í svæðisskipulagi að því marki sem nauðsyn þykir til að tryggja sameiginlega hagsmuni hlutaðeigandi sveitarfélaga, til að útfæra landsskipulagsstefnu á hlutaðeigandi svæði eða vegna nauðsynlegrar samræmingar landnotkunar í fleiri en einu sveitarfélagi. 

## Skilyrði og framsetning
Svæðisskipulag skal taka til svæðis sem myndar heild í landfræðilegu, hagrænu og félagslegu tilliti og getur þannig tekið til heilla landshluta eða annarra stærri heilda. Við gerð svæðisskipulags skal byggt á markmiðum laga þessara og landsskipulagsstefnu. Stefnumörkun svæðisskipulags skal taka til a.m.k. tólf ára tímabils. 

Svæðisskipulag skal sett fram í skipulagsgreinargerð. Þar skal koma fram rökstudd stefna sveitarfélaganna varðandi byggðaþróun ásamt umhverfismati svæðisskipulagsins. Að því marki sem tilefni er til að marka stefnu um staðbundnar ákvarðanir í svæðisskipulagi skal svæðisskipulag jafnframt sett fram á þemauppdráttum með greinargerð og/eða sérstökum skipulagsuppdrætti.

Í svæðisskipulagi skulu koma fram eftirfarandi atriði, eftir því sem við getur átt:

# sameiginleg stefna sveitarfélaganna um málefni sem undir svæðisskipulagið falla,
# hvernig svæðisskipulagið samrýmist markmiðum skipulagslaga,
# hvernig samræmis er gætt við landsskipulagsstefnu,
# hvernig svæðisskipulagið snertir aðrar skipulagsáætlanir eða áætlanagerð sveitarfélaganna,
# áfangar og tímasetningar við framfylgd stefnunnar.

Feli svæðisskipulagið í sér stefnu um landnotkun skal hún rökstudd með vísun í þróun undanfarinna ára og líklega þróun um landnotkun, eftir því sem við á. Gera skal grein fyrir forsendum stefnu, samræmi við önnur markmið svæðisskipulagsins og hvernig staðið verður að framfylgd þess í einstökum málaflokkum.

Eingöngu ein svæðisskipulagsáætlun er áskilin en það er svæðisskipulag fyrir höfuðborgarsvæðið. Í svæðisskipulagi höfuðborgarsvæðisins skal ávallt mörkuð stefna um byggðarþróun, verslunarmiðstöðvar, samgöngur og vegakerfi, veitur, útivistarsvæði, náttúru­verndar­svæði, vatnsverndarsvæði og annað sem sveitarfélögin telja ástæðu til að afmarka sameiginlega stefnu um eða samnýta, svo sem sorpvinnslustöðvar, sorpurð­unarsvæði, efnistöku- og efnislosunarsvæði, hafnir og samfélagsþjónustu.

### Svæðisskipulag í gildi
Eftirfarandi eru svæðisskipulög í gildi.

* Svæðisskipulag höfuðborgarsvæðisins 2015-2040 sem unnið er á vettvangi Samtaka sveitarfélaga á höfuðborgarsvæðinu. 

* Svæðisskipulag Dalabyggðar, Reykhólahrepps og Strandabyggðar 2018-2030
* Svæðisskipulag Snæfellsness 2014-2026
* Svæðisskipulag Eyjafjarðar 2012-2024
* Svæðisskipulag Suðurnesja 2008-2024
* Svæðisskipulag háhitasvæða í Þingeyjarsýslum 2007-2025

## Heimildir
Bram Stoker

**Abraham Stoker** (8. nóvember 1847 – 20. apríl 1912) var írskur rithöfundur sem er frægastur fyrir að hafa samið gotnesku skáldsöguna *[[Drakúla]]*. Á ævi sinni var Stoker þó kunnari sem aðstoðarmaður leikarans Henry Irving og leikhússtjóri Lyceum-leikhússins í London, sem Irving átti.

## Æviágrip
Bram Stoker fæddist í Clontard í Dublin. Foreldrar hans voru Abraham Stoker og kvenréttindakonan Charlotte Mathilda Thornley. Stoker var þungt haldinn af óþekktum sjúkdómi á ungdómsárum sínum og sagðist hafa orðið mjög íhugull drengur vegna þess hve oft hann var rúmfastur. Þetta hafi síðan komið honum til góðs sem rithöfundur á fullorðinsárum sínum. Hann nam stærðfræði við Trinity-háskólann í Dublin frá 1864 til 1870 en var á sama tíma mjög áhugasamur um sagnfræði og heimspeki.

Eftir námsárin hóf Stoker að vinna sem leikhúsgagnrýnandi fyrir tímaritið *The Dublin Mail*. Þetta var ekki virt starfsgrein en Stoker vakti athygli lesenda fyrir vel skrifaða gagnrýni sína. Stoker kynntist leikaranum Henry Irving og vinskapur tókst með þeim eftir að Stoker skrifaði jákvæða gagnrýni um uppsetningu Irvings á *[[Hamlet]]* í Dublin árið 1876. Stoker fór einnig sjálfur að skrifa smásögur á þessum tíma.

Árið 1878 giftist hann Florence Balcombe, sem hafði áður verið heitkona Oscars Wilde. Hjónin fluttu til London og Stoker var þar ráðinn af Irving vini sínum sem leikhússtjóri Lyceum-leikhússins. Stoker kynntist þar ýmsum rithöfundum síns tíma, þar á meðal James McNeil Whistler og Sir Arthur Conan Doyle.

Stoker hélt sjálfan sig út af fyrir sig en vegna skírlífs hjónabands þeirra Balcombe, aðdáunar Stokers á Walt Whitman, Hall Caine og Henry Irving, og vinskapar þeirra Oscars Wilde, telja sumir fræðimenn að Stoker hafi verið samkynhneigður og hafi skrifað sögurnar sínar til að fá útrás fyrir kynferðislega bælingu sína. Árið 1912 krafðist Stoker þess opinberlega að allir samkynhneigðir rithöfundar í Bretlandi yrðu fangelsaðir. Því hefur verið velt upp að hann hafi lagt þetta til vegna sjálfshaturs eða til þess að vekja ekki grunsemdir á sjálfum sér. Stoker byrjaði að skrifa *Drakúla* aðeins fáeinum vikum eftir að vinur hans, Oscar Wilde, hafði verið sóttur til saka og dæmdur fyrir samkynhneigð sína.

Bram Stoker fékk nokkur heilablóðföll á ævi sinni og lést loks úr einu þeirra á heimili sínu á George's Square þann 20. apríl árið 1912. Sumir ævisöguritarar hafa kennt sárasótt um dauða Stokers en aðrir segja að hann hafi unnið sér til óbóta og dáið úr ofþreytu.

## Tilvísanir
Deiliskipulag

**Deiliskipulag** er skipulagsáætlun fyrir afmarkað svæði eða reit innan sveitarfélags. Það er lægsta og ítarlegasta stig skipulags í íslenska skipulagskerfinu.  Deiliskipulag skal gera fyrir einstök svæði eða reiti þar sem framkvæmdir eru fyrirhugaðar og skal jafnan miða við að það taki til svæða sem mynda heildstæða einingu. Við gerð deiliskipulags skal byggt á stefnu aðalskipulags og hún útfærð fyrir viðkomandi svæði eða reit. 

## Framsetning deiliskipulags
Í deiliskipulagi eru teknar ákvarðanir um eftirtalda þætti: 
* lóðir, 
* lóðanotkun, 
* byggingarreiti, 
* byggðamynstur, þ.m.t. nýtingarhlutfall, 
* útlit mannvirkja og form eftir því sem við á og 
* aðrar skipulagsforsendur sem þurfa að liggja fyrir vegna byggingar- og framkvæmdaleyfa. 

Deiliskipulag skal setja fram á skipulagsuppdrætti ásamt skipulagsgreinargerð. Í greinargerð deiliskipulags er forsendum þess lýst og sett fram stefna deiliskipulagsins og umhverfismat áætlunarinnar, þegar við á. Í greinargerðinni skal m.a. setja skipulagsskilmála í samræmi við stefnuna. Á skipulagsuppdrætti deiliskipulags skal setja fram þá stefnu sem kynnt er í skipulagsgreinargerð fyrir skipulagssvæðið að svo miklu leyti sem það getur átt við. 

Sveitarstjórn ber ábyrgð á og annast gerð deiliskipulags.Landeigandi eða framkvæmdaraðili getur óskað eftir því við sveitarstjórn að gerð sé tillaga að deiliskipulagi eða breytingu á deiliskipulagi á sinn kostnað. 

## Þróunarsvæði
Við deiliskipulagsgerð í þegar byggðu hverfi getur sveitarfélag ákveðið að skilgreina afmarkað svæði sem þróunarsvæði þar sem vinna skal hefðbundið deiliskipulag. Í slíkri áætlun skal tilgreina framkvæmdatíma áætlunarinnar sem skal vera a.m.k. fimm ár en ekki lengri en fimmtán ár. Framkvæmdatími áætlunarinnar hefst við gildistöku áætlunarinnar en ef hann er ekki tilgreindur skal miða við fimmtán ár.

## Hverfisskipulag
Þegar unnið er deiliskipulag í þegar byggðu hverfi er unnt að gera svo kallað hverfisskipulag.  Þegar unnið er að slíku hverfisskipulagi er heimilt að víkja frá kröfum um framsetningu sem gerðar eru til deiliskipulagsáætlana í nýrri byggð og leggja frekar áherslu á almennar reglur um yfirbragð byggðarinnar auk almennra rammaskilmála. Lagt skal mat á varðveislugildi svipmóts byggðar og einstakra bygginga sem fyrir eru, með gerð húsakönnunar. Reglur um málsmeðferð deiliskipulags gilda um hverfisskipulag eftir því sem við á.

## Rammaskipulag
Áður en kemur að gerð deiliskipulags fyrir stærri heildstæð svæði grípa sveitarfélög til þess að gera rammaskipulag fyrir svæðið til að sýna að hluta úfærslu forsenda aðalskipulags en ekki með sömu nákvæmni og formfestu sem gildir um deiliskipulag. Rammaskipulagið er þá ráðgefandi um gerð deiliskipulags sem kann að vera útfært í einum eða fleiri hlutum. Dæmi um svæði þar sem gert hefur verið rammaskipulag áður en kemur að gerð deiliskipulagsáætlana eru: Ártúnshöfði  og Skerjabyggð.

## Heimildir
Skuggasnigill

**Skuggasnigill** (fræðiheiti: *Arion fuscus*) er tegund af smávönum landsniglum í svartsniglaætt (*Arionidae*).

***Arion subfuscus*** (Draparnaud, 1805) er talið vera samnefni að hluta við *Arion fuscus*. *Arion subfuscus* (Draparnaud, 1805) og *A. fuscus* (Müller, 1774) eru mjög svipaðir og búsvæði sem skarast í norðvestur Evrópu. *Arion fuscus* er útbreiddur um mið, norður og austur Evrópu, en *A. subfuscus* er í vestur Evrópu. (Af hagnýtum ástæðum eru þeir taldir sama tegundin í Þýskalandi og Tékklandi.) Aðeins er hægt að greina þá í sundur á innri kynkirtlum og efnagreiningu á ensímum (alloenzyme).

## Útbreiðsla
Tegundin kemur fyrir í Evrópu og Asíu.
Hann finnst einnig á Íslandi.

## Búsvæði
Skuggasnigill er gjarnan undir föllnum trjábolum og undir rotnandi berki í skógum, en einnig undir runnum, í görðum, beitarlandi og sandöldum.

## Tilvísanir

## Viðbótar lesning
* Pinceel J., Joardens K., Van Houtte N., De Winter A.J. & Backeljau T. 2004: Molecular and morphological data reveal cryptic taxonomic diversity in the terrestrial slug complex Arion subfuscus/fuscus (Mollusca, Pulmonata, Arionidae) in continental north-west Europe. Biological Journal of the Linnean Society 83: 23–38. http://www.doi.org/10.1111/j.1095-8312.2004.00368.x
* Pinceel J., Joardens K., Pfenninger M. & Backeljau T. 2005: Rangewide phylogeography of a terrestrial slug in Europe: evidence for Alpine refugia and rapid colonization after the Pleistocene glaciations. Molecular Ecology 14: 1133–1150. http://www.doi.org/10.1111/j.1365-294X.2005.02479.x
* http://www.springerlink.com/content/7gqg56435443234k/
* "Activity and Ecological Distribution of the Slug, *Arion subfuscus* (Draparnaud) (Stylommatophora, Arionidae)". JSTOR
* "Relations between forest management and slug assemblages (Gastropoda) of deciduous regrowth forests". 

## Ytri tenglar
*''Arion subfuscus'' at Animalbase taxonomy,short description, distribution, biology,status (threats), images 
*''Arion subfuscus'' at Encyclopedia of Life
Fáni Ómans

**Fáni Ómans** er samanstendur af þremur borðum (hvítum, grænum og rauðum) með rauðri breiðri súlu til vinstri, sem inniheldur skjaldarmerki ríkisins. Hvíti liturinn táknar frið og velstand, sá græni frjósemi og græn fjöll, en sá rauði fyrir baráttuna gegn útlendum innrásarherjum. Hlutföll eru 1:2

## Eldri útgáfur

File:Flag of Oman (1970–1995).svg|1970–1985
File:Flag of Oman (1970-1995).png|1985–1995
Vargsnigill

**Vargsnigill** (áður þekktur sem spánarsnigill) (*Arion vulgaris*) er af *[[Arionidae]]*-ætt snigla sem ekki bera kuðung. Hann er rauður, rauðbrúnn eða rauðgulur að lit og getur náð 15 cm lengd. Snigillinn er uppruninn á Íberíuskaga og barst þaðan til annarra svæða í Mið- og Vestur-Evrópu upp úr 1960, líklega af mannavöldum. Hann var áður þekktur undir heitinu spánarsnigill. Vegna þurrs loftslags á Íberíuskaga hefur hann aldrei verið sérstaklega fyrirferðarmikill sem tegund þar, en þegar hann barst til rakari svæða í Norður-Evrópu fjölgaði honum hratt og er almennt talinn til meindýra. Snigillinn gefur frá sér mikið slím, gult að lit, og á sér fáa náttúrulega óvini. Þó er vitað að broddgeltir, greifingjar, villigeltir og einhverjar tegundir anda éta hann. Hann étur flest sem hann kemst í, allt frá matjurtum, kryddjurtum, laukum og skrautblómum til hundaskíts, hræja og annarra snigla. Vargsnigils varð vart á Skáni í Svíþjóð árið 1975 og hefur smám saman orðið landlægur á Norðurlöndum síðan, fannst í Noregi 1988, Danmörku 1991, Færeyjum 1996 og á Íslandi fannst hann fyrst í vesturbæ Reykjavíkur í ágústmánuði árið 2003, á Ólafsfirði 2004 og á hverju ári síðan. Vargsnigill breiddist smám saman um Ísland og fannst fyrst  á Vestfjörðum í júlí 2008.

Vargsniglar eru tvíkynja og geta, hvort heldur eð er, frjóvgað sjálfa sig eða frjóvgað hvor annan þegar tveir hittast. Þeir grafa sig niður í jörðina og leggjast í dvala yfir veturinn, og þar sem þeir þola frost ekki vel, þá eru snjóþungir vetur hentugri fyrir þá en snjóléttir. Snigillinn verður kynþroska um fimm vikna gamall, verpir nokkrum tugum eggja í einu og þau klekjast á 3,5-5 vikum. Þeir eru því fljótir að fjölga sér þegar aðstæður eru þeim hagstæðar. Í Danmörku verða þeir stundum svo margir að menn telja 50 stykki á fermetra.

## Heimild og ítarefni
* *Náttúrufræðingurinn*, tímarit Hins íslenska náttúrufræðafélags, Reykjavík, árg. 73 (3-4), s. 75-78, 2005. Skoðuð 6. júní 2008. (Greinin vistuð og aðgengileg sem pdf-skjal á heimasíðu Náttúrufræðistofnunar Íslands.)
* Náttúrufræðistofnun Íslands: Vargsnigill
* Náttúrufræðistofnun Íslands: Spánarsnigill snemma á ferð  (frétt 4. júní 2008)
Svartsnigill

**Svartsnigill** (fræðiheiti: *Arion ater*) er stór landsnigilstegund sem er yfirleitt nær svört á lit. Hann er frá Norður-Evrópu en finnst nú í norðurhluta Norður-Ameríku og nýlega í Ástralíu. Hann finnst á Íslandi aðallega á láglendi.


File:Arion ater white.png|Hvítt afbrigði af svartsnigli (*Arion ater*)


## Tilvísanir

## Ytri tenglar
*''Arion ater'' at Animalbase taxonomy,short description, distribution, biology,status (threats), images 
*''Arion ater'' at Encyclopedia of Life images (3 pages)
* "European black slug", Alan Watson Featherstone, Species profile, Trees for Life website, accessed 23 July 2011
Mars Reconnaissance Orbiter

***Mars Reconnaissance Orbiter*** er geimkönnunarfar NASA sem kannar yfirborð reikistjörnunnar Mars frá sporbaug. Geimfarinu var skotið á loft 12. ágúst 2005 og það komst á braut um Mars 10. mars 2006. Þá voru þrjú önnur geimför á braut um Mars: *[[Mars Global Surveyor]]*, *[[Mars Express]]* og *[[2001 Mars Odyssey]]*, og tveir marsbílar á yfirborðinu: *[[Spirit]]* og *[[Opportunity (marsbíll)|Opportunity]]*. *Mars Global Surveyor* og *Spirit* hafa síðan hætt að senda gögn. 

*Mars Reconnaissance Orbiter* er með fjölda rannsóknartækja eins og litrófsmæli og ratsjá sem eru notuð til að greina landslag, jarðlög, steindir og ís á yfirborði Mars. Geimfarið fylgist líka með veðri. Það er með nýtt fjarskiptakerfi sem gerir því kleift að senda margfalt meiri gögn til jarðar en eldri geimkönnunarför. Gert er ráð fyrir að það muni halda áfram að starfa fram á 4. áratug 21. aldar.
Ligue 1

**Ligue 1** eða **Franska úrvalsdeildin** er efsta deild í knattspyrnu í Frakklandi. 20 lið eru í deildinni. Paris Saint-Germain er sigursælasta liðið. Tímabilið er frá ágúst og fram í maí.

Fyrsta Frakklandsmeistarakeppnin í knattspyrnu fór fram veturinn 1893-94 og lauk með sigri Standard Athletic Club. Keppt var að mestu óslitið, nema á árum fyrri heimsstyrjaldarinnar, til ársins 1929. Um var að ræða keppni áhugamannaliða. Atvinnumennska var tekin upp í Frakklandi í byrjun fjórða áratugarins og hóf franska deildarkeppnin göngu sína veturinn 1932-33.

## Árangur liða

**Athugasemdir**:
* Marseille voru sviptir titlinum tímabilið 1992-1993 vegna spillingarmála. Engin hlaut titillinn það ár.

## Heimild
Édith Cresson

**Édith Cresson** (f. **Édith Campion**, 27. janúar 1934) er franskur stjórnmálamaður. Hún var fyrsta konan sem gegndi embætti forsætisráðherra Frakklands. Stjórnmálaferli hennar lauk með hneykslismáli og ákæru fyrir spillingu þegar hún var framkvæmdastjóri rannsóknar-, vísinda- og tækninefndar Evrópusambandsins.

## Ráðherratíð
François Mitterrand Frakklandsforseti útnefndi Cresson forsætisráðherra þann 15. maí 1991. Hún varð fljótt mjög óvinsæl meðal kjósenda og neyddist til að láta af embættinu eftir aðeins eitt ár eftir lélegt fylgi Sósíalistaflokksins í héraðskosningum árið 1992. Ráðherratíð hennar var ein sú stysta í sögu fimmta lýðveldisins. Sem forsætisráðherra var hún sökuð um kynþáttafordóma vegna gagnrýni sinnar á verslunarháttum Japana þegar hún kallaði þá „gula maura sem vilja leggja undir sig heiminn“. Þegar Cresson ræddi kynferði engilsaxneskra karlmanna við bandaríska fréttamanninn Chris Wallace lét hún þau orð falla að „[sér fyndist] samkynhneigð undarleg. Hún er öðruvísi og jaðarsett. Hún er frekar hluti af engilsaxneskum hefðum en latneskum.“

Sem framkvæmdastjóri hjá Evrópusambandinu var Cresson meðal þeirra sem voru sökuð um fjársvik í hneykslismálinu sem leiddi til afsagnar Santer-framkvæmdastjórnarinnar árið 1999. Hún var dæmd sek fyrir að tilkynna ekki misræmi í ungliðanámskeiði þar sem fúlgur fjár hurfu í vasa skipuleggjendanna. Hún viðurkenndi að ef til vill hefði hún verið „svolítið kærulaus“.

## Tilvísanir
Tröllasmiður

**Tröllasmiður** (fræðiheiti: *Carabus problematicus*) er stór bjöllutegund. Hann finnst víða um Evrópu, þar á meðal Skandinavíu, Kólaskaga, Skotlandi og Færeyjum. Á Íslandi finnst hann aðeins á Suðausturlandi (þar sem hann er kallaður einnig tordýflamóðir ) en er þó talinn hafa verið lengi hér.
 
Búsvæði er í gras- og mólendi og grýttu landi með rótum fjalla. Hann heldur sig að mestu undir steinum að degi en er virkur að næturlagi. Fæða er smádýr af ýmsu tagi, t.d. sniglar.

Íslenski tröllasmiðurinn er nægilega frábrugðinn tröllasmiðum í nágrannalöndum til að vera skilgreindur sem sérstök undirtegund (C. p. islandicus). 

## Tilvísanir
Arion (ættkvísl)

***Arion*** er ættkvísl landsnigla af svartsniglaætt (*Arionidae*). Flestar tegundir í Evrópu palearktísku ættkvísl eru ættaðar frá Íberíuskaga. Talið er að sex tegundir að lágmarki finnist hérlendis.

Erfitt getur verið að greina tegundirnar frá hver annarri í fljótu bragði, vegna þess að einstaklingar tegunda geta verið breytilegir á lit og með fáum áberandi einkennum milli tegunda. Litur einstaklinga getur verið breytilegur eftir fæði.

Sumar tegundirnar eru þekktar sem meindýr, svo sem *A. vulgaris* auct. non Mabille (= *A. vulgaris*), sem skaðar ræktunarjurtir og garðplöntur, og *A. rufus*, algeng (erlendis) garðaplága. *Arion* sniglar eru oft fluttir um heiminn með plöntum og grænmeti og sveppum.

## Tegundir
Það eru um 40 tegundir í ættkvíslinni.

Meðal tegunda:

* *[[Arion ater]]* &ndash; Svartsnigill
* *[[Arion circumscriptus]]* &ndash; Rákasnigill
* *[[Arion distinctus]]* Mabille, 1868
* *[[Arion fasciatus]]* &ndash; Beltasnigill
* *[[Arion flagellus]]*
* *[[Arion fuscus]]*
* *[[Arion hortensis]]* Férussac, 1819 
* *[[Arion intermedius]]* Normand, 1852 (syn. *Arion alpinus* Pollonera, 1887) &ndash; Putasnigill
* *[[Arion lusitanicus]]*
* *[[Arion obesoductus]]* (syn. *Arion alpinus* auctt. non Pollonera, 1887)
* *[[Arion occultus]]*
* *[[Arion owenii]]*
* *[[Arion rufus]]*  
* *[[Arion silvaticus]]*
* *[[Arion simrothi]]*
* *[[Arion subfuscus]]* &ndash; Skuggasnigill
* *[[Arion transsylvanus]]* Simroth, 1885
* *[[Arion vulgaris]]* (syn. *Arion lusitanicus* auct. non Mabille) &ndash; Spánarsnigill

### Einnig meðtalinn
**[[Arion vejdorskyi]]*, tegund með óvissa flokkunarstöðu

## Tilvísanir
Rákasnigill

**Rákasnigill** (fræðiheiti: *Arion circumscriptus*) er tegund af landsniglum sem finnst aðallega í Mið- og Norður-Evrópu. Hann finnst líklega á láglendi um allt land á Íslandi.

## Flokkun
Nýlegar rannsókir sýna að þrjár tegundir í ættkvíslinni (*[[Arion fasciatus|Arion (Carinarion) fasciatus]]*, *[[Arion silvaticus|Arion (Carinarion) silvaticus]]* og *Arion (Carinarion) circumscriptus*) eru líklega í raun ein tegund. Nafnið *Arion fasciatus* hefur forgang (Principle of Priority).

## Sníkjudýr
Meðal sníkjudýra í *Arion circumscriptus* eru:
* *[[Parelaphostrongylus tenuis]]* - Millistig, sníkir á hjartardýrum í Norður-Ameríku.

## Tilvísanir

## Ytri tenglar
*''Arion circumscriptus'' at Animalbase taxonomy,short description, distribution, biology,status (threats), images 
*   ''Arion circumscriptus''  on the UF / IFAS Featured Creatures Web site
* https://www.eol.org/pages/455162/overview Hjá Encyclopedia of Life
Fáni Úganda

**Fáni Úganda** tók gildi 9. október 1962, þann dag sem Úganda fékk sjálfstæði frá Bretlandi. 

Fáninn samanstendur af sex jafn breiðum liggjandi borðum í röðinni svartur, gulur, rauður og aftur svartur, gulur, rauður. Í miðju fánans er teikning af þjóðartákninu, fuglinum grákrónutrönu, með hvítan bakgrunn. Hlutföll eru 2:3.

## Fyrri fánar

Mynd:Flag of the Uganda Protectorate.svg|1914 – mars 1962
Mynd:Flag of Uganda 1962.svg|mars – október 1962
Fáni Alsír

**Fáni Alsír** er með tveimur jafn breiðum standandi borðum í grænum (stangarmegin) og hvítum litum. Rauð fimmkanta stjarna er í munni granns hálfmána í miðjunni. Hálfmáninn, stjarnan og græni liturinn eru tákn íslams.

Fáninn tók gildi 3. júlí 1962.
Salman bin Abdul Aziz al-Sád

**Salman bin Abdulaziz Al Sád** (سلمان بن عبد العزیز آل سعود á arabísku letri) (f. 31. desember 1935) er konungur Sádi-Arabíu, forsætisráðherra Sádi-Arabíu og verndari hinna tveggja heilögu moska frá byrjun ársins 2015.

Salman var aðstoðarríkisstjóri og síðar ríkisstjóri Ríad-fylkis í 48 ár, frá 1963 til 2011. Hann var þá útnefndur varnarmálaráðherra ríkisins. Árið 2012 var hann útnefndur ríkisarfi að krúnu Sádi-Arabíu eftir dauða bróður síns, Nayef bin Abdulaziz. Salman var krýndur konungur Sádi-Arabíu þann 23. janúar árið 2015 eftir að hálfbróðir hans, Abdúlla konungur, lést.

Meðal þess sem Sádar hafa gert á konungstíð Salmans er hernaðarinngrip í borgastyrjöldina í Jemen. Sádar hafa einnig kynnt áætlun (*Saudi Vision 2030*) um að draga úr mikilvægi olíuframleiðslu í sádi-arabíska efnahagnum. Árið 2018 gaf Salman einnig út konunglega tilskipum sem gáfu konum í Sádi-Arabíu ökuréttindi. Sonur Salmans, krónprinsinn Múhameð bin Salman, stóð að baki margra þessara ákvarðana og er af mörgum talinn hinn eiginlegi valdsmaður á bak við krúnuna.

## Heimild
*
Olympique Lillois

**Olympique Lillois** var fótboltalið frá Lille í Frakklandi. Það var stofnað árið 1902 og lagt niður árið 1944 þegar það sameinaðist Sporting Club Fivois undir merkjum Lille OSC.

Árið 1933 varð Olympique Lillois fyrsta félagið til að vinna Frakklandsmeistaratitilinn í knattspyrnu þegar það varð sigurvegari í Ligue 1.
Putasnigill

**Putasnigill** (fræðiheiti: *Arion intermedius*) er tegund af landsniglum. Hann er ættaður frá Vestur-Evrópu og er innflutt tegund annarsstaðar, þar á meðal Norður-Ameríku, Ástralíu, Nýja-Sjálandi, Norður-Afríku, Suður-Afríku og Kyrrahafseyjum. Líklegt er að hann finnist á Íslandi.
## Tilvísanir

## Ítarefni
* Spencer, H.G., Marshall, B.A. & Willan, R.C. (2009). *Checklist of New Zealand living Mollusca.* Pp 196-219 in Gordon, D.P. (ed.) New Zealand inventory of biodiversity. Volume one. Kingdom Animalia: Radiata, Lophotrochozoa, Deuterostomia. Canterbury University Press, Christchurch.

## Ytri tenglar
*''Arion intermedius* at [[Animalbase]] taxonomy,short description, distribution, biology,status (threats), images 
*[http://eol.org/pages/455166/media  *Arion intermedius''] images at Encyclopedia of Life
Beltasnigill

**Beltasnigill** (fræðiheiti: *Arion fasciatus*) er tegund af landsniglum sem var fyrst lýst af Sven Nilsson 1823.

## Útbreiðsla
Beltasnigill er upphaflega frá Norður-Evrópu en hefur breiðst út til annarra svæða með röku og svölu loftslagi, eins og Bretlandseyja, Kanada og norðurhluta Bandaríkjanna.

Beltasnigill er talinn finnast á Íslandi.

## Flokkun
Nýlegar rannsókir sýna að þrjár tegundir í ættkvíslinni *Arion* (*Carinarion*); *Arion (Carinarion) fasciatus*, *[[Arion silvaticus|Arion (Carinarion) silvaticus]]* og *[[Arion circumscriptus|Arion (Carinarion) circumscriptus]]*) eru líklega í raun ein tegund. Nafnið *Arion fasciatus* hefur forgang (e. *principle of priority*).

## Tilvísanir
SC Fives

**Sporting Club Fives** var fótboltalið frá Lille í Frakklandi. Það var stofnað árið 1901 og lagt niður árið 1944 þegar það sameinaðist Olympique Lillois undir merkjum Lille OSC.

SC Fives náði sínum besta árangri í Frakklandskeppninni í knattspyrnu árið 1934 þegar liðið hafnaði í öðru sæti í Ligue 1 aðeins einu stigi á eftir meisturum FC Sète. Árið 1941 lék félagið einnig til úrslita í frönsku bikarkeppninni.
Feisal

**Feisal** eða **Faisal** getur átt við eftirfarandi:
* Feisal 1. Írakskonung
* Feisal 2. Írakskonung
* Feisal bin Abdul Aziz al-Sád, konung Sádi-Arabíu
Skjaldarmerki Lettlands

**Skjaldarmerki Lettlands** var tekið í notkun út 18. nóvember 1918. Í miðjunni er skjöldur sem er deilt upp í þrennt, með rísandi sól í efri hlutanum, ljóni í því neðra til vinstri og þjóðsagnadýri (griffín) í því neðra til hægri. Neðri tveir hlutarnir eru aftur skjaldarmerki Kúrlands og Lívlands.
Fáni Súrínams

**Fáni Súrínams** samanstendur af fimm láréttum borðum: tveimur grænum efst og neðst, tveimur mjórri, hvítum borðum (helmingi mjórri en þeir grænu) og tvöfalt breiðari rauðum borða í miðjunni. Í miðjum rauða borðanum er gul fimmkanta stjarna.

Stjarnan táknar einingu milli þjóðarbrota Súrinams. Rauði liturinn táknar framfarir og kærleika, sá græni táknar von og frjósemi, og sá hvíti táknar frið og réttvísi. Fáninn tók gildi við sjálfstæði landsins frá Hollandi þann 25. nóvember 1975. Hlutföll hans eru 2:3.

## Fáni fyrir sjálfstæði

Fyrir sjálfstæði Súrinams var notaður hvítur fáni með fimm lituðum stjörnum sem bundnar voru saman í hring. Stjörnurnar táknuðu helstu þjóðarhópana í Súrínam: frumbyggjana, evrópska nýlendumenn, afríska þræla og hindúa, Kínverja og Indónesa sem komu til landsins sem verkaliðar. Hringurinn átti að tákna friðsamlega sambúð hópanna.
José Raúl Capablanca

**José Raúl Capablanca y Graupera** (19. nóvember 1888 – 8. mars 1942) var kúbverskur skákmaður og heimsmeistari í skák frá 1921 til 1927. Hann var talinn undrabarn í skák og er af mörgum álitinn einn af bestu skákmönnum sögunnar, ekki síst vegna afbragðs endataflstækni og hve hratt hann gat teflt.

## Ferill
Hann sigraði Kúbumeistarann Juan Corzo í einvígi sem hófst þann 17. nóvember 1901, tveimur dögum fyrir þrettánda afmælisdag sinn. Þegar hann síðan hafði betur gegn Frank Marshall í einvígi árið 1909 var honum boðið á skákmót í San Sebastian. Hann sigraði á mótinu og hafði betur gegn skákmönnum eins og Akiba Rubinstein, Aron Nimzowitsch og Siegbert Tarrasch. Næstu árin náði Capablanca góðum úrslitum í þeim skákmótum sem hann tók þátt í.

Eftir nokkrar árangurslausar tilraunir til að koma á viðureign við þáverandi heimsmeistara Emanuel Lasker, náði Capablanca loks titlinum frá Lasker í einvígi sem fram fór í Havana á Kúbu árið 1921. Capablanca var ósigraður í kappskák í átta ár frá 10. febrúar 1916 til 21. mars 1924.

Capablanca tapaði heimsmeistaratitlinum árið 1927 í einvígi gegn Alexander Aljekín, en Aljekín hafði aldrei unnið skák gegn Capablanca fyrir einvígið. Capablanca hélt áfram að skara fram úr á skákmótum eftir að hann tapaði heimsmeistaratitlinum en dró sig út úr alvarlegum skákmótum árið 1931. Kom hann að einhverju leyti til baka árið 1934 með nokkrum góðum úrslitum, en átti við vanheilsu að stríða. Hann lést árið 1942 úr heilablóðfalli.

## Aðferðir
Capablanca þótti sérstaklega snjall í einföldum stöðum og endatöflum. Hann gat þó vel teflt „taktískt“ þegar nauðsyn krafði og þótti brögðóttur í vörn. Hann ritaði nokkrar bækur um skák á ferli sínum og sagði Mikhail Botvinnik að bók hans *Chess Fundamentals* væri besta bók sem hefði verið skrifuð um skák. Hann þótti gríðarsterkur í hraðskák þar sem hann var nánast ósigrandi. Sá eiginleiki nýttist honum einnig vel í fjölteflum en þau tóku yfirleitt mun styttri tíma en hjá öðrum því Capablanca tefldi svo hratt. 

Capablanca var ekki mikið fyrir að skýra skákir sínar með ítarlegum hætti og beindi sjónum fremur að mikilvægum augnablikum í skákum sínum. Hafði hann mikil áhrif á síðari heimsmeistara, eins og Bobby Fischer og Anatoly Karpov.

## Heimildir
Guðrúnartungur

**Guðrúnartungur** er aflangur grasháls norðan við Tungnakvísl og sunnan við Teigstungur á Goðalandi.

Gömul þjóðsaga er um tilurð nafnsins Guðrúnartungur: Eitt sinn ráku bændur í Teigstorfu fráfærulömb sín inn á Teigstungur. Einn rekstrarmanna var niðursetningsstúlka að nafni Guðrún, 12 ára og pasturslítil. Mikla þoku lagði á inni í tungunum og tókst svo til að rekstrarmenn týndu Guðrúnu og lítill reki var gerður að leita hennar. Um haustið fannst hún með fráfærulömbunum inni á tungunum sem bera nafn hennar. Var hún sæmilega haldin og hafði dregið lífið fram á rótum, súrum, hvannleggjum og berjum er þau komu til. Félagsskapurinn við lömbin hafði bjargað henni frá að verða að viðundri.

## Heimildir
Brekkubobbi

**Brekkubobbi** (fræðiheiti: *Cepaea hortensis*) er landsnigill í lyngbobbaætt (*Helicidae*). Hann er náskyldur skógarbobba.

## Útbreiðsla
Náttúruleg útbreiðsla tegundarinnar er Vestur- og Mið-Evrópa. Hann finnst á fáeinum stöðum á Íslandi.

## Tilvísanir

## Ytri tenglar
*''Cepaea hortensis''  at Animalbase taxonomy, short description, distribution, biology, status (threats), images
* ''Cepaea hortensis''  images at Encyclopedia of Life
*Images of shell variations in ''C. hortensis''
*Snail white - Images of shell variations in *C. hortensis* Thai language translate
Pepsideild kvenna í knattspyrnu 2012

Árið 2012 er Úrvalsdeild kvenna í knattspyrnu haldin í fertugasta skipti. Deildin er haldin undir merkjum styrktaraðilans Pepsi.

## Liðin

## Staðan í deildinni
### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit
*Heimaliðið er vinstra megin*-

## Markahæstu menn

## Félagabreytingar
### Í upphafi tímabils
**Upp um deild:**

**Niður um deild:** 

### Í lok tímabils
**Upp um deild:** 

**Niður um deild:**

## Fróðleikur

## Heimildaskrá

* Úrslit - staða  KSÍ 2012.
Pepsideild kvenna í knattspyrnu 2018

Árið **2018** verður **Íslandsmótið í knattspyrnu kvenna** haldið í 47. sinn.

## Liðin

## Staðan í deildinni
### Stigatafla
*Staðan eftir 18. umferð, 22. september 2018*

## Töfluyfirlit
*Heimaliðið er vinstra megin*

### Staðan eftir hverja umferð

## Staðan í deildinni
### Stigatafla

## Markahæstu leikmenn
*Staðan eftir 18. umferð, 22. september 2018*

## Félagabreytingar
### Félagabreytingar í upphafi tímabils
#### Upp í Pepsideild kvenna

#### Niður í 1. deild kvenna

## Fróðleikur

## Heimildaskrá
Roðatré

**Roðatré** (fræðiheiti: *Bixa orellana*), einnig nefnt **annattótré** eða **orleansrunni**, er runni í roðatrésætt (*Bixaceae*) sem vex í Suður-Ameríku. Unnið er litarefnið annatto úr fræhýði runnans.

## Heimildir
Fáni Mexíkó

**Fáni Mexíkó** var fyrst tekinn í notkun árið 1821 sem almennur þríleitur fáni. Árið 1823 var skjaldarmerki Mexíkó bætt við í hvíta borðann í miðjunni. Skjaldarmerkinu hefur verið breytt fleirri skipti síðan og þar með fánanum ennfremur að því leyti. Hlutföll eru 4:7.
Fáni Tógó

**Fáni Tógó** tók formlega gildi 27. apríl 1960. Fáninn er með þremur grænum og tveimur gulum láréttum borðum af jafn mikilli þykkt og hvítri fimm arma stjörnu á rauðum grunni efst við mastrið.

Hann notast við pan-afrísku liti Eþíópíu en mynstrið minnir á fána Líberíu. Hlutföll eru 1:1,618.
Tækisfall

**Tækisfall** (*instrumentalis*) er fall í málfræði sem er notað til að gefa til kynna að viðkomandi orð er tækið sem frumlagið notar til að gera eitthvað. Orðið getur lýst áþreifanlegum hlut eða hugtaki.

Tækisfall er til í fornensku, fornsaxnesku, georgísku, armensku, basknesku, sanskrít og baltneskum og slavneskum málum.

## Notkun eftir tungumálum

### Germönsk mál

dæmi um tækisfall í gamal ensku: Worhte Ælfred cyning lytle werede gewoerc. Byggði Alfreð konungur með littlu liði virki. Í þessari setningu er *lytle werede* (littlu liði) í tækisfalli. Orðinu -með er sleppt.
"Worhte" er sama orð og virkja en merkir hér vann eða búa til.

### Slavnesk tungumál

#### Pólska
Í pólsku er tækisfall nafnorða í eintölu myndað með endingunni *-em* í karlkyni og hvorugkyni og *-ą* í kvenkyni. Tækisfallsending lýsingarorða í eintölu er *-im* í karlkyni og hvorugkyni en *-ą* í kvenkyni. Í fleirtölu er nafnorðsendingin *-ami* í öllum kynjum en lýsingarorðsendingin er *-imi*.  

Tækisfall er notað með nafnliðum með sögninni *być* „að vera“, með forsetningum svo sem *z* „með“ og einstætt til að tákna að aðgerð er gerð með ákveðnu tæki:
Safnheiti

**Safnheiti** (latína: *nomen collectivum*) er orð í eintölu sem er haft um magn af einhverju, eins og til dæmis: sandur, fólk, mergð og svo framvegis. Safnorð tákna fjölda af einhverju, eitthvað sem ekki er teljanlegt.
Krásarbobbi

**Krásarbobbi** (fræðiheiti: *Helix pomatia*) er tegund stórra ætra snigla í lyngbobbaætt. Krásarbobbi er evrópsk tegund. Krásarbobbi er vel metinn til matar en er erfiður í ræktun. Hann er fágætur slæðingur í Reykjavík en hefur ekki fundist annars staðar á Íslandi.

## Viðbótarlesning
* Egorov R. (2015). "*Helix pomatia* Linnaeus, 1758: the history of its introduction and recent distribution in European Russia". *[[Malacologica Bohemoslovaca]]* **14**: 91–101. PDF
* Roumyantseva E. G. & Dedkov V. P. (2006). "Reproductive properties of the Roman snail *Helix pomatia* L. in the Kaliningrad Region, Russia". *Ruthenica* **15**: 131–138. abstract 

## Ytri tenglar
* Animal Diversity Web page

## Heimildir
Skógarbobbi

**Skógarbobbi** (fræðiheiti: *Cepaea nemoralis*) er landsnigill í lyngbobbaætt (*Helicidae*). Hann er náskyldur brekkubobba.
Skógarbobbi er einkennistegund ættkvíslarinnar *Cepaea*.

Náttúruleg útbreiðsla tegundarinnar er norður- og vesturhluti Evrópu til Mið-Evrópu. Hann hefur fundist á fáeinum stöðum á Íslandi.


Cepaea nemoralis02.jpg|
Cepaea nemoralis-Nl2.jpg|
Snail 0075.jpg|
Grove snail.jpg|
Cepaea nemoralis MHNT.CON.2002.776.jpg|


## Ytri tenglar
* ''Cepaea nemoralis''   Animalbase taxonomy,short description, distribution, biology,status (threats), images 
*  ''Cepaea nemoralis''  images at Encyclopedia of Life  
* Evolution MegaLab is an online survey of ''Cepaea'' polymorphism 
* Life & Environment, University of the West of Scotland

## Heimildir
Fáni Búrúndí

**Fáni Búrúndí** samanstendur af skásettum hvítum krossi með rauðum flötum efst og neðst og grænum flötum til hliðanna og hefur í miðjunni hvítan hringflöt með þremur sexodda stjörnum, rauðum með grænu umstriki, sem er raðað í einskonar píramítíkst form með eina fyrir ofan og tvær fyrir neðan. Stjörnurnar standa fyrir þrjá stærstu þjóðflokkana í landinu, hútú-fólkið, tútsa og twa-fólkið.

Þegar Búrúndí fékk sjálfstæði árið 1962 var gerður fáni að grunni til sá sami og núverandi enn með dúrru í miðjunni í stað stjarnanna. Þegar konungsveldið var lagt niður árið 1966 var tromman fjarlægð og árið 1967 voru stjörnurnar settar inn í fánann. 

Árið 1982 voru hlutföll fánans fastslegin formlega til að vera 3:5 en höfðu þar til verið frjálslega um 2:3.

Vangaveltur hafa verið um hvort fáninn hafi dregið innblástur frá eða verið umbreytt útgáfa af þáverandi fána belgíska flugfélagsins Sabena, en þær vangaveltur hafa ekki fengist staðfestar af eða á.
Accrington Stanley

**Accrington Stanley** er enskt knattspyrnufélag sem spilar í Ensku annari deildinni. Liðið er frá samnefndum bæ í Lancashire og var stofnað árið 1968. Stuðningsmenn félagsins reka þó sögu sína aftur til eldri knattspyrnufélaga frá sama bæ.

## Saga
*Accrington FC* var stofnað árið 1878 og var í hópi tólf stofnfélaga ensku deildarinnar árið 1888. Fljótlega tók að síga á ógæfuhliðina hjá félaginu og var það lagt niður árið 1896. Nokkrum árum fyrr, 1891, var annað knattspyrnufélag stofnað í bænum: *Accrington Stanely FC*. Það fékk aðild að ensku deildarkeppninni árið 1921 og lék þar sleitulaust til ársins 1962, þegar það lenti í miklum fjárhagsörðugleikum og tókst ekki að ljúka keppnistímabilinu. Var það aðeins í annað sinn í sögu deildarkeppninnar sem það gerðist. Félagið hóf keppni í héraðsmóti Lancashire en rekstrarörðugleikarnir héldu áfram og árið 1966 var það lýst gjaldþrota.

Tveimur árum síðar var nýtt félag stofnað með sama nafni. Það hóf keppni á nýjum velli, Crown Ground, sem er heimavöllur þess enn í dag. Við tók löng vist í héraðsdeildum neðarlega í knattspyrnupýramída Englands. Fæstir hefðu heyrt á félagið minnst ef ekki hefði verið fyrir eftirminnilega auglýsingu breskra mjólkurframleiðenda, þar sem tveir drengir gantast með að sá sem ekki drekki mjólk geti í besta falli látið sig dreyma um að leika með Accrington Stanley. Enn í dag er það vinsælt efni gamanmála hjá íþróttafréttamönnum að spyrja í forundran: „Accrington Stanley? Hverjir eru það?“, þegar félagið ber á góma, með vísun í auglýsinguna.

Nýir og fjársterkir eigendur lögðu grunnin að klifri Accrington Stanley upp utandeildirnar á tíunda áratug síðustu aldar. Mikilvægasti einstaki atburðurinn var þó þegar Brett Ormerod, fyrrum leikmaður liðsins, var seldur fyrir meira en milljón pund frá Southampton F.C. til Blackpool síðla árs 2001, en fjórðungur upphæðarinnar rann til Accrington. Með þessa fjármuni að vopni tókst félaginu að komast upp í efstu deild ensku utandeildarkeppninnar árið 2003. Fyrir leiktíðina 2004-05 var full atvinnumennska tekin upp hjá félaginu, en fram að því höfðu leikmenn verið hálfatvinnumenn. Sú breyting skilað skjótum árangri og vorið 2006 tryggði Accrington sér sæti í annarri deild í fyrsta sinn.

Fyrstu árin í deildarkeppninni var Accrington í hópi neðri liða, enda hafði það úr minni fjárhæðum að spila en flest hinna liðanna sem fengu mun fleiri áhorfendur á leiki sína. Vorið 2011 komst félagið þó í umspilsleiki um sæti í fyrstu deild, en tapaði fyrir Stevenage. Leiktíðina 2017-18 kom Accrington Stanley verulega á óvart með því að fara með sigur af hólmi í annarri deild, þrátt fyrir að vera talið verja næstminnstu fjárhæð allra liðanna í launagreiðslur. Þar með komst félagið í fyrsta sinn í sögunni upp í þriðju efstu deild.

## Heimildir
Fyrirmynd síðunnar er enska Wikipediu-síðan um Accrington Stanley F.C. Sótt í ágúst 2018.
Alfreð Gíslason (stjórnmálamaður)

**Alfreð Gíslason** (fæddur á Reykjavík 12. desember 1905, lést 13. október 1990) var íslenskur læknir og stjórnmálamaður. Hann sat í borgarstjórn Reykjavíkur fyrir Alþýðuflokkinn, Sósíalistaflokkinn og Alþýðubandalagið sem og á Alþingi fyrir Alþýðubandalagið.

## Ævi
Alfreð lauk prófi í læknisfræði frá Háskóla Íslands árið 1932 og stundaði næstu árin framhaldsnám á sjúkrahúsum í Danmörku með áherslu á tauga- og geðsjúkdóma. Hann varð starfandi læknir í Reykjavík árið 1936 og sinnti margvíslegum læknisstörfum næstu áratugina, þar á meðal sem geðlæknir á Grund. Hann starfaði talsvert að áfengisvörnum og var í hópi stofnenda Krabbameinsfélagsins og formaður þess um hríð.

Hann gekk til liðs við Alþýðuflokkinn en fylgdi Hannibal Valdimarssyni að málum í pólitík og var formaður Málfundafélags jafnaðarmanna frá stofnun þess 1954 til 1967. Árið 1954 var hann kjörinn bæjarfulltrúi í Reykjavík og átti þar sæti í þrjú kjörtímabil, til ársins 1966. Hann var sömuleiðis þingmaður Reykvíkinga frá 1956 til 1967.
Lyngbobbaætt

**Lyngbobbaætt** (fræðiheiti: *Helicidae*) er stór og fjölbreytt ætt stórra landsnigla sem eru oft taldir „dæmigerðir sniglar“.

Fjöldi tegunda í ættinni eru mikilsmetnar til matar, þar á meðal garðabobbi (*Cornu aspersum*, áður *Helix aspersa*) og krásarbobbi (*Helix pomatia*). Líffræði þessara tveggja tegunda hefur verið sérstaklega rannsökuð og skráð.

## Útbreiðsla
Ættkvíslin er upprunnin frá Evrasíu og tilheyra hópi fornnorðurskautssvæðisins.

Tvær tegundir, lyngbobbi (*Arianta arbustorum*) og brekkubobbi (*Cepaea hortensis*), finnast hérlendis og aðrar fimm eru slæðingar: garðabobbi (*Cornu aspersum*), krásarbobbi (*Helix pomatia*), sandhólabobbi (*Theba pisana*), skógarbobbi (*Cepaea nemoralis*) og vínekrubobbi (*Eobania vermiculata*).

## Ættkvíslir

Lyngbobbaætt skiptist í þrjár undirættir:

### Undirætt Helicinae Rafinesque, 1815
Í þessari undirætt eru kirtlarnir skiptir. Mökunarspjótið er með fjögur blöð eða fanir. 

#### Tribe Allognathini

:*[[Allognathus]]*
:*[[Cepaea]]* Held, 1838
:*[[Hemicycla]]*
:*[[Iberus]]*
:*[[Pseudotachea]]*

#### Tribe [[Helicini]] [[Rafinesque]], 1815
:*[[Assyriella]]*
:*[[Caucasotachea]]*
:*[[Codringtonia]]*
:*[[Helix (ættkvísl)|Helix]]* Linnaeus, 1758 - type genus
:*[[Isaurica]]*
:*[[Levantina]]*
:*[[Lindholmia]]*
:*[[Maltzanella]]*
:*[[Neocrassa]]*
:*[[Tyrrhenaria]]*

#### Tribe Otalini
:*[[Cantareus]]* Risso, 1826
:*[[Cornu aspersum|Cornu]]* Born, 1778
:*[[Eobania]]* P. Hesse, 1913
:*[[Macularia]]*
:*[[Otala]]* Schumacher, 1817
:*[[Rossmaessleria]]*
:*[[Theba]]* Risso, 1826

### Undirætt Murellinae

#### Tribe [[Murellini]] Hesse, 1918
:*[[Marmorana]]* W. Hartmann, 1844 - Þessi ættkvísl gæti í raun tilheyrt undirættinni Ariantinae en ekki undirættinni Helicinae, eins og hafði verið talið til nú.
:*[[Tacheocampylaea]]*
:*[[Tyrrheniberus]]*

### Undirætt Ariantinae Mörch, 1864
Í þessari undirætt eru kirtlarnir skiftir eða óskiftir. Mökunarspjótin eeru með tvö til fjögur blöð. 
:*[[Arianta]]* Turton, 1831
:*[[Causa]]*
:*[[Chilostoma]]* Fitzinger, 1833
:*[[Cylindrus]]* Fitzinger, 1833
:*[[Drobacia]]*
:*[[Faustina (gastropod)|Faustina]]*
:*[[Helicigona]]* A. Férussac, 1821
:*[[Isognomostoma]]* Fitzinger, 1833
:*[[Vidovicia]]*
:*[[Pseudochloritis]]* (*útdauð*) C. R. Boettger, 1909

### ''Incertae sedis''
:*[[Idiomela]]* T. Cockerell, 1921
:*[[Lampadia]]*

## Tilvísanir
Lionel Jospin

**Lionel Jospin** (12. júlí 1937 – 22. mars 2026) var franskur stjórnmálamaður sem var forsætisráðherra Frakklands frá 1997 til 2002. Jospin var frambjóðandi franska Sósíalistaflokksins í forsetakosningunum árin 1995 og 2002. Í fyrri kosningunum tapaði hann naumlega fyrir Jacques Chirac í seinni umferðinni. Í kosningunum 2002 komst hann öllum að óvörum ekki í aðra umferð kosninganna þar sem hann fékk færri atkvæði en bæði Chirac og öfgahægrimaðurinn Jean-Marie Le Pen í fyrri umferðinni. Eftir þennan auðmýkjandi ósigur dró Jospin sig alfarið úr frönskum stjórnmálum.

## Æviágrip
Jospin gekk í Stjórnmálaháskóla Parísar og Þjóðlega stjórnsýsluháskólann og vann snemma á ferli sínum sem erindreki. Hann var snemma meðlimur í frönsku trotskíistasamtökunum *Organisation communiste internationaliste* en gekk í franska Sósíalistaflokkinn árið 1971. Jospin varð fyrsti ritari Sósíalistaflokksins á fyrra kjörtímabili François Mitterrand Frakklandsforseta (1981 – 1988). Á seinna kjörtímabili Mitterrand var Jospin ríkisráðherra, menntamálaráðherra og „næstráðandi ríkisstjórnarinnar“ í stjórnum Michels Rocard og Édith Cresson.

Jospin var kjörinn frambjóðandi Sósíalistaflokksins í forsetakosningunum árið 1995 en tapaði í annarri umferð kosninganna fyrir Jacques Chirac. Jospin varð aftur fyrsti ritari Sósíalistaflokksins næsta október. Sósíalistaflokkurinn vann sigra í þingkosningum árið 1997 og því neyddist Chirac til þess að skipa Jospin forsætisráðherra nýrrar ríkisstjórnar. Sem leiðtogi bandalags franskra vinstriflokka stóð Jospin meðal annars fyrir því að komið var á 35 klukkustunda vinnuviku í Frakklandi og fyrir ýmsum velferðarverkefnum sem miðuðu að því að auðvelda ungu fólki aðgang að atvinnugeiranum.

Jospin var aftur frambjóðandi Sósíalistaflokksins í forsetakosningunum árið 2002 en hann tapaði í fyrstu umferð fyrir Chirac og Jean-Marie Le Pen, frambjóðanda frönsku Þjóðfylkingarinnar. Hann sagði í kjölfarið af sér sem forsætisráðherra og lýsti yfir að hann hygðist draga sig úr frönskum stjórnmálum. Ríkisstjórn Jospin var á þessum tíma sú langlífasta í sögu fimmta lýðveldisins.

Jospin varð meðlimur franska stjórnlagaþingsins árið 2015. Hann lést 22. mars 2026.

## Tilvísanir
Garðabobbi

**Garðabobbi** (fræðiheiti: *Cornu aspersum*) er landsnigill í lyngbobbaætt (*Helicidae*). Hann hefur gengið undir fræðiheitinu ***Helix aspersa*** í yfir tvær aldir, en núverandi flokkun setur hann í ættkvíslina *Cornu*.

*Cornu aspersum* er ættaður frá Miðjarðarhafssvæðinu og Vestur-Evrópu en hefur breiðst út með mönnum til tempraða og heittempraða beltisins, annað hvort sem slæðingur eða sem nytjategund. Snigillinn er víða nýttur til matar en er einnig víða talinn plága í görðum og ræktun, sérstaklega þar sem hann er ekki nýttur.

Hann hefur fundist á fáeinum stöðum á Íslandi.

 

## Tilvísanir
Þessi grein inniheldur CC-BY-2.0 texta úr tilvísun.


## Viðbótarlesning
* ''Comment on Cornu Born, 1778 (Mollusca, Gastropoda, Pulmonata, HELICIDAE):request for a ruling on the availability of the generic name'' (Case 3518; see BZN 68: 97–104, 282–292; 69: 124–127, 219–221); ''Bulletin of Zoological Nomenclature'' '''70'''(1) March 2013 

## Ytri tenglar

*''Helix aspersa''  at Animalbase taxonomy, short description, distribution, biology, status (threats), images 
* ''Helix aspersa'' images at Encyclopedia of Life  including genitalia drawings
* brown garden snail on the UF / IFAS Featured Creatures website
* Canada Agriculture Fact Sheet
* BBC Info Page 
* Extreme Close-Up Video of the North American Garden Snail
* University of California Pest Management Guidelines: Brown Garden Snail
* Video of froth protection response of Cornu aspersum
* Zachi Evenor, A video showing a garden snail (Cornu aspersum / Helix aspersa) in action, YouTube, November 9, 2013
Lyngbobbi

**Lyngbobbi** (fræðiheiti: *Arianta arbustorum*) er landsnigill í lyngbobbaætt (*Helicidae*). Hann er uppruninn frá Norður-, Vestur- og Mið-Evrópu (að meðtöldum Ölpunum og Karpatíufjöllum).

Á Íslandi er hann útbreiddur á Austurlandi, en finnst víðar.

## Undirtegundir

Nokkrar undirtegundir lyngbobba hafa verið viðurkenndar af stöku höfundum. Þær eru:
* *Arianta arbustorum alpicola* Férussac, 1821
* *Arianta arbustorum arbustorum*
* *Arianta arbustorum canigonensis*
* *Arianta arbustorum picea*
* *Arianta arbustorum pseudorudis*
* *Arianta arbustorum repellini*
* *Arianta arbustorum styriaca*
* *Arianta arbustorum vareliensis*

## Tilvísanir

## Ytri tenglar
*''Arianta arbustorum'' at Animalbase taxonomy,short description, distribution, biology,status (threats), images 
* ''Arianta arbustorum''  images at Encyclopedia of Life

### Rannsóknir
* Baur, Anette; Baur, Bruno (2005) *Interpopulation variation in the prevalence and intensity of parasitic mite infection in the land snail Arianta arbustorum* ; Invertebrate Biology, Vol. 124 Issue 3, p194-201. 8p. 3 Charts. DOI: 10.1111/j.1744-7410.2005.00019.x.
* Baur, Bruno & Locher Rolf (1998) *Sperm allocation in the simultaneously hermaphroditic land snail Arianta arbustorum.* Animal Behaviour. Oct98, Vol. 56 Issue 4, p839. 7p. 
* Baur, Bruno (1986) *Patterns of dispersion, density and dispersal in alpine populations of the land snail Arianta arbustorum (L.) (Helicidae).* Holarctic Ecology. Mai 1986, Vol. 9 Issue 2, p117-125. 9p
*  Haase Martin, Esch Susanne & Misof Bernhard (2013) *Local adaptation, refugial isolation and secondary contact of Alpine populations of the land snail Arianta arbustorum.* Journal of Molluscan Studies. Aout 2013, Vol. 79 Issue 3, p241-248. 8p.
* Haase M & Bisenberger A (2003) *Allozymic differentiation in the land snail Arianta arbustorum (Stylommatophora, Helicidae): historical inferences*  ; Journal of Zoological Systematics & Evolutionary Research. Aout 2003, Vol. 41 Issue 3, p175-185. 11p. DOI: 10.1046/j.1439-0469.2003.00208.x. 
* Kleeweint Doris (1999), *Population size, density, spatial distribution and dispersal in an Austrian population of the land snail Arianta arbustorum styriaca (Gastropoda: Helicidae)* ; Journal of Molluscan Studies. Aout 1999, Vol. 65 Issue 3, p303-315. 13p. 3
* Haase M & Misof B (2009), *Dynamic gastropods: stable shell polymorphism despite gene flow in the land snail Arianta arbustorum. Dynamische Schnecken: stabiler Schalenpolymorphismus trotz Genflusses in der Landschnecke Arianta arbustorum.* Journal of Zoological Systematics & Evolutionary Research. Mai 2009, Vol. 47 Issue 2, p105-114. 10p. DOI: 10.1111/j.1439-0469.2008.00488.x
* Minoretti, Nicole; Stoll, Peter; Baur, Bruno (2013) *Heritability of sperm length and adult shell size in the land snail Arianta arbustorum (Linnaeus, 1758)* Journal of Molluscan Studies. Aout 2013, Vol. 79 Issue 3, p218-224. 7p. 
* Schüpbach, Hans U.; Baur, Bruno (2008), *Parasitic mites influence fitness components of their host, the land snail Arianta arbustorum.*. Invertebrate Biology, Vol. 127 Issue 3, p350-356. 7p. 1 Chart, 2 Graphs. DOI: 10.1111/j.1744-7410.2008.00138.x.
Jón Axel Pétursson

**Jón Axel Pétursson** (f. á Eyrabakka 29. september 1898, d. 8. júní 1990) var íslenskur sjómaður og stjórnmálamaður. Hann var sjómaður á Eyrarbakka og í Þorlákshöfn um hríð en síðar á skipum Eimskipafélagsins. Hann var hafnsögumaður í Reykjavíkurhöfn í um tveggja áratuga skeið. Bankastjóri við Landsbankann 1961-1969.

Jón Axel átti sæti í bæjarstjórn Reykjavíkur fyrir Alþýðuflokkinn frá 1934 til 1954, og var auk þess forseti Alþýðusambands Íslands.

## Heimild
*